
Capitolul I 


CÂND AM TRECUT CĂLARE printre primele case din 
Wheeler am simţit că aici ceva nu era în regulă. Era pe la 
mijlocul după-amiezii, şi nu era nici prea cald, şi nici nu se 
anunţa măcar o furtună, dar în ciuda acestui fenomen strada 
era pustie, iar oraşul arăta de care parcă ar fi fost mort. 
Zgomotele pe care le producea un oraş ca Wheeler, lipseau cu 
desăvârşire. Mă încerca un simtamant ciudat ca un soi de 
semnal care mă lovea în faţă ca şi respiraţia putridă a unui 
cadavru. 

Mi-am lăsat calul la pas, copitele sale lăsând norişori de praf 
în aerul cald. Câteodată zanganea zăbala, alteori scârţâia 
pielea şeii mele de pe cal. Cercetam cu privirea ambele 
rânduri de case de-a lungul Străzii Principale (Main Street) şi 
am avut impresia că în dosul ferestrelor acoperite de praf se 
ascundeau destule chipuri curioase. Şi iarăşi ceva în acest 
oraş care arăta ca părăsit dar care în realitate mai era 
populat, ceva era putred sau mai blând spus, ne la locul său. 

Nu eram pentru prima oară în Wheeler. 

Oraşul era capitala comitatului Wheeler la est de Panhandle. 
La graniţa de est a comitatului începea teritoriul rezervației 
naturale indiene a statului Oklahoma. Oraşul fusese întemeiat 
doar cu câţiva ani înainte şi avea vreo sută de locuitori. Cu 
ceva vreme în urmă a fost numit aici şi un şerif. Pe acesta 
aveam de gând să-l vizitez mai întâi pentru a afla din chiar 
gura lui ce fel de evenimente se petrecuseră în ultima vreme, 
mai bine spus în ultimele săptămâni, în oraş de la ultima mea 
vizită de rutină. 

În această privinţă, în primul rând îmi venea în gând ranchul 
Circle-M o fermă a crescătorilor de vite, care aparţinea de 
compania PCC, Panhandle Cattle Company, şi care în ultima 
vreme se opunea vehement colonizării ținutului. Cei din 
conducerea PCC erau de părere că ţinutul Panhandle era 
destinat în exclusivitate creşterii vitelor iar coloniştilor ar fi 
trebuit să le fie îngrădit accesul, poziţie pe care o apărau cu o 
mare duritate şi fermitate. 

In fata biroului şerifului am tras de darlogii puternicului 

meu armăsar din rasa Grulla, mi-am oprit calul şi am 
descălecat. 

După ce mi-am priponit patrupedul de balustrada mâncată 
de intemperii din apropiere, mi-am scos Winchesterul din 
apărătoare, după care am urcat cele patru trepte care duceau 
pe verandă, şi am bătut la uşă. Dincolo totul rămăsese liniştit. 
Am încercat să deschid uşa dar era închisă. O privire pe care 
am vrut s-o arunc pe fereastra acoperită de praf, devenise 
inutilă întrucât în spatele geamului fusese trasă o perdea de 
culoare cenuşie. După ce am mai insistat bătând cu pumnul în 
uşă, tot fără rezultat, am părăsit veranda, mi-am repus arma 
în apărătoare, mi-am luat calul de darlogi şi m-am îndreptat 
înspre grajdul de închiriat. Poarta care da în curte era 
deschisă, curtea era scăldată de soare. Şi uşa din clădirea 
grajdului era deschisă. 

Mirosul de fân şi paie ca şi de bălegar de cal mă luă în 
primire de îndată ce am intrat în curte. 

— Hallo, grăjdar! am strigat eu. 

Un individ barbos de vreo 30 de ani, cu o tesala in mâna 
dreaptă ieşi dintr-o boxă privindu-mă cu o mină întunecată la 
început dar care după ce dădu ochii cu mine, se însenină 
vizibil. 

— Oh, marshall. În sfârşit justiţia trimite pe cineva. Am 
început să credem că cei din Amarillo nu dădeau nici o ceapă 
degerată pe oraşul nostru. 

Fireşte că acest mod de adresare îmi stârni imediat 
interesul. De fapt vizitasem Wheeler într-o vizită de rutină, 
aşa cum am mai spus, şi faptul că aici existau probleme nu 
banuiam nici pe departe. 

— Te rog să-mi explici cum stau lucrurile, l-am rugat eu pe 
individ. În ceea ce privesc problemele oraşului sunt tot atât de 
neştiutor ca şi un prunc. Ce se întâmplă aici? Deja de când am 
intrat în oraş, am simţit că ceva nu-i în regulă. Pluteşte ceva 
în aer. 

— Aşadar nu ştii nimic? mă chestionă neîncrezător grăjdarul, 
a cărui frunte îmi păru brusc brăzdată de griji. 

Acesta păşi doi paşi în faţă, îşi umezi cu limba buzele uscate 
apoi luă cuvântul exprimându-se cu oarecare greutate. 

— Daca aşa stau lucrurile marshall, apoi te-a trimis însuşi 
Cerul. 


— Din ce motiv? 

— Dave Griffith de la ranchul Circle-M, a ameninţat că face 
oraşul una cu pământul. Acum aşteptăm aici ca să-şi lase 
banda sa de mercenari să intre în oraş. Numai şi ameninţarea 
asta a fost suficientă să răspândească frica, teroarea şi groaza 
în oraş. 

Griffith ajunsese de curând la conducerea PCC, dar încă nu-l 
cunoscusem personal. De aceea am spus: 

— De acest Griffith am auzit. Acesta nu se sfieşte cand e 
vorba de apărarea intereselor ranchului Circle-M. Dar ce l-a 
apucat de vă ameninţă direct oraşul? 

— Vrea să se descotorosească de coloniştii de la Sweetwater, 
răspunse grăjdarul. Fiindcă au suportat până acum teroarea 
celor de la Circle-M şi nu s-au lăsat alungaţi, acum Griffith 
încearcă să-i înfometeze. 

— Şi cum vrea să facă asta? am întrebat eu instinctiv. 

— Griffith le-a interzis comercianților din oraş sa le vândă 
mărfuri coloniştilor sau să le acorde credite. Sunt însă lucruri 
de care oamenii de lângă fluviu nu se pot dispensa, oricât şi-ar 
dori-o sau şi-ar pune răbdarea la încercare. 

Grăjdarul ridică din umeri înainte de a continua. 

— Comitatul nu este prea populat, şi în afară de Wheeler nu 
mai sunt oraşe în jur, astfel încât coloniştii depind foarte mult 
de oraş. Comerciantii noştri simpatizează cu coloniştii. În felul 
ăsta daca negotul prosperă pot spera şi ei la profituri mai 
mari. Există deci o relaţie reciproc avantajoasă care dacă este 
ruptă, dăunează ambelor parti. 

— Dar locuitorii oraşului, sper că n-au ţinut cont de această 
interdicţie a lui Griffith, nu-i aşa? 

— Da, dar între timp, am constatat eu că cei mai multi 
regretă că un vândut mărfuri coloniştilor. 

— Ce s-a întâmplat cu şeriful? 

— Pe acesta l-a prins ieri Andrew Price cu lassoul şi l-a târât 
de-a lungul lui Main Street, prin colbul drumului. Acum 
Newton este îngrijit în spitalul doctorului. Câţiva dintre 
oamenii care l-au vizitat, au spus că este deja un om terminat. 

— Mai este încă primar Jack Broome? m-am interesat eu. 

— Fireşte. 

— Bine, am mormait eu. O sa mă ocup de problema voastră. 
Calul mi-l las aici în grija dumitale. Vezi să aibă de toate. 


Mi-am dat jos coburii şeii şi arma după care am părăsit 
grajdul. După ce mi-am închiriat o cameră la hotel, m-am 
îndreptat înspre casa doctorului pentru a sta de vorbă cu 
şeriful John Newton. 


Capitolul Il 


NEWION ERA UN BĂRBAT DE VREO 33 de ani cu părul 
negru, tăiat scurt. Îl aveam în memorie ca pe un tip atrăgător 
un om care inspira linişte şi încredere şi care era respectat de 
toţi. Acum zăcea în pat, un om aproape sfârşit, respirând cu 
intermitențe cu trăsături obosite şi o privire lipsită de 
expresie, atintita în gol. Se uita undeva înspre un punct fix, 
imaginar, din plafon, o umbră a omului şi bărbatului mândru 
care fusese. 

Faţa lui Newton avea numeroase rani dintre care unele 
începuseră să se cicatrizeze destul de urât, mâinile îi erau 
înfăşurate în bandaje groase, şi bănuiam că şi corpul acestuia 
deşi nu-l puteam privi avea destule din urmele nemilosului 
procedeu de intimidare corporală la care îl supuseseră 
adversarii. Era mutilat îngrozitor şi tabloul pe care mi-l oferea 
mă lovise cu putere, drept în inimă. 

Timp de secunde întregi am simţit cum o mână nevăzută mă 
strânge de beregată în timp ce o presiune extraordinară îmi 
apăsa pieptul şi m-am întrebat dacă teroarea răspândită de 
această asociaţie vădit criminală PCC se va termina vreodată. 
Nimic nu ne dădea o bătaie de cap mai mare nouă oamenilor 
legii aparţinând Curţii Districtuale pentru Texasul de Nord, 
decât această gâlceavă perpetuă a Companiei, cu fermierii, 
ranchurile de mai mici dimensiuni, şi coloniştii, care nu de 


puţine ori sfârşeau cu vărsare de sânge şi morţi. 

— Hallo, sheriff! am salutat eu, şi am izbutit să-l fac pe rănit 
să-şi întoarcă puţin capul în direcţia mea. 

Colţul gurii acestuia începu să zvâcnească, încercă să spună 
ceva şi după un oarecare efort cuvintele reuşiră să-i iasă din 
gură: 

— Marshall Logan! Slavă Cerului. Pe cei de la CIRCLE-M i-a 
apucat nebunia. Price chiar ieri m-a... 

Rănitul amuti iar eu i-am făcut semn cu mâna fiindcă mi-am 
dat seama cât de greu îi era omului să vorbească. 

— Mi s-a povestit, i-am dat eu să înţeleagă. Acum oamenii se 
aşteaptă ca o întreagă echipă de mercenari să intre în oraş, şi 
să răspândească teroarea. 

Şeriful, dădu abia perceptibil din cap semn că înţelege, un 
geamat îi ieşi din gatlej, după care murmura: 

— După ce m-a târât de-a lungul şi de-a latul străzii, Price mi- 
a strigat că acesta este numai aperitivul, şi că va avea grijă 
personal să i se întâmple la fel oricui va îndrăzni să vândă 
marfă sau să acorde credit coloniştilor. 

— De ce a stat oraşul cu mâinile în sân la astfel de 
ameninţări? am întrebat eu. De ce nu s-a întâlnit un consiliu 
comunal care să organizeze apărarea şi să le dea nemernicilor 
riposta cuvenită? 

— S-ar fi ajuns la luptă. O luptă sângeroasă cu morţi şi răniţi. 
Acest risc nu şi-l asumă aici în Wheeler nimeni. Oraşul este 
pur şi simplu paralizat de groază, veni abia şoptit răspunsul 
slab de pe buzele şerifului John Newton. 

Ceea ce auzeam aici nu-mi plăcea deloc. Şefii de la ranchul 
Circle-M practicau legea pumnului şi a celui mai tare dar 
acele vremuri le consideram apuse. De asta eu eram cel 
chemat care să intre în joc şi să pună capăt acestei practici. 

— Voi vorbi cu Griffith şi-i voi spune ca aşa nu mai merge. 
Price va trebui tras la răspundere pentru vătămare corporală, 
şi dacă acesta a primit ordinul chiar de la Griffith, vor trebuie 
să fie traşi la răspundere amândoi. O să te ţin la curent 
şerifule. 

— Nu va fi necesar, murmură Newton. Cât de curând voi fi în 
stare să mă aşez pe crupa unui cal, voi părăsi oraşul Wheeler. 
Oraşul ăsta nu merită să-ţi rişti capul pentru el. Toţi au plecat 
cu coada între picioare în clipa când acel Price m-a dat gata. 


Da, le voi arunca acestor şobolani fricoşi steaua de şerif la 
picioare şi mă voi căra de aici. 

Amaraciunea cu care Newton spuse vorbele astea era greu 
de reprodus. Il intelegeam pe deplin pe acest om dezamăgit. 
Andrew Price nu-i distrusese numai încrederea sa în sine 
însuşi dar şi în oameni, în momentul când aceştia l-au părăsit 
în cel mai greu şi mai ruşinos moment al vieţii lui. 

— Probabil că ştii ce vrei să faci Newton. In orice caz eu îţi 
doresc din tot sufletul ca mai întâi să te pui pe picioare. 

— Ce ai de gând să întreprinzi, marshall? 

— Mai întâi o să schimb două vorbe cu Griffith, şi o să-l 
capturez pe şeful lui de echipă. Am de gând să-l fac să 
ispăşească amarnic ceea ce ţi-a făcut. 

— La ranchul Circle-M nimeni nu are respect pentru 
purtătorii stelei de şerif, chiar când vine vorba de cei federali. 

Pe chipul lui Newton începură să tremure muşchii, şi dintr- 
odată îl apucă un plâns cu sughituri probabil în amintirea 
ceasului de încercare din ziua precedentă. 

— O să mai vedem, am spus, luându-mi rămas-bun după care 
am păşit în ulicioara unde era plasată casa doctorului. 

Pe cand am ajuns la capătul ulitei care dădea pe strada 
principală, Main Street, am văzut pe la partea de nord a 
acesteia un grup de călăreţi avansând înspre centru. 

Nori de praf gros se ridicau dintre copitele cailor în 
rotogoale galbene. Am numărat 8 călăreţi şi mi-am dat seama 
că erau asemănători acelora care cutreierau păşunile. Fiecare 
dintre aceştia era înarmat cu carabină şi revolver. M-am oprit 
contemplând grupul de călăreţi. Veneau de la Circle-M iar cel 
care-i conducea era Andrew Price cel care-l mutilase atât de 
rău pe şeriful Newton. 

Price trecuse de 30 de ani, cu doi sau trei poate, avea o 
înălţime de 1,85 de metri şi era lat în spete. Se spunea despre 
el că era în stare cu o singură lovitură de pumn să doboare la 
pământ o vită din rasa Longhorn. 

Până acum credeam despre el că este un om corect cu un 
comportament normal... 

De când era şef de echipă la ranchul Circle-M nu avusesem 
nici o dispută cu acest ranch. Acum însă eram nevoit să 
constat că şi el nu era decât un altul care se angajase să facă 
treaba murdară pentru cei care conduceau compania PCC. In 


aprecierea mea scăzuse considerabil. Am început să reflectez 
la toate implicaţiile. 

Dave Griffith administratorul ranchului Circle-M trimisese în 
oraşul Wheeler, o haită de lupi pe două picioare, pentru a-şi 
impune voinţa. Indivizii nu apucaseră sa ma vadă. Se 
îndreptau cu toţii înspre saloon, iar în faţa acestuia îşi 
priponiră în linie, patrupedele. Pasii lor mai răsunau pe terasă 
înainte de-a dispărea cu toţii înăuntru. Uşa batantă încă se 
mai mişca înainte şi înapoi după ultimul care intrase în local. 
Ei bine, mi-am spus, poate că s-a ivit ocazia să-mi 
economisesc drumul pe care-l aveam de făcut până la ranchul 
Circle-M. Poate că-mi va reuşi încă azi să restabilesc liniştea 
şi ordinea ín acest oraş. 

Am dat un imbold bidiviului meu şi m-am apropiat de saloon 
dar nu direct ci dinspre una din părţile lui laterale. In plus n- 
am folosit treptele care urcau înspre verandă pentru a accede 
în saloon, ci m-am pitit undeva sub balustradă aproape de uşa 
de intrare. Prin uşa pe jumătate deschisă vopsită în verde, am 
putut privi înăuntru. Cowboy-ii de la ranchul CIRCLE-M se 
aşezaseră cu toţii cu faţa înspre tejghea oferindu-mi spatele, 
pe când o voce sonoră tocmai spunea: 

— Aşa stau lucrurile Gil, şi să crezi altfel nu are sens. Ai 
vândut bere şi rachiu şi n-ai făcut nici un secret din asta. Sper 
că nu conteşti că pleava asta apărută de nici unde a început 
să prospere din punct de vedere economic. 

— Bine dar eu... 

_ — Gura Gil! Nu mai poţi face nimic să-ţi rascumperi greşeala. 
Iti vom arăta acum care este nota de plată pe care va trebui s- 
o plăteşti pentru că ai acţionat împotriva noastră, a celor de la 
ranchul CIRCLE-M. Când vom termina cu tine, poti să-ţi 
consideri închisă dugheana, fiindcă nu-ţi va mai rămâne o 
singură piesă de mobilier întreagă, iar tu de-abia de te vei mai 
putea tari într-un colt al cocinii tale puturoase. 

— Te rog Price, doar nu vreti sa... 

— Ba, da Gil. Chiar asta vrem. la scoateti-l afară de dupa 
tejgheaua asta, baieti! 

Acum sosise momentul ca sa intru in actiune. Cu toata 
greutatea trupului am impins usa in laturi, am facut doi pasi 
înăuntru, am tras piedica carabinei iar dupa clinchetul ei 
metalic am spus: 


— Nu vă sfătuiesc s-o faceţi gentlemen! S-ar putea ca unul 
sau altuia dintre voi să-i meargă foarte rău după-aceea. 


Capitolul III 


SE ÎNTOARSERĂ CU TOŢII pe călcâie ca la o comandă, gata 
pentru săritură; se holbară la mine continuând sa mă 
pândească. 

În spatele meu uşa batantă încă-şi mai executa în virtutea 
inertiei mişcările ei în tatana. Da, această ceată de oameni 
arăta acum ca o haită de animale sălbatice care nu pândeau 
decât momentul când să atace. 

Tineam arma pe partea dreaptă, cu patul la subtioara, dar 
nu amenintam cu ea pe nimeni în special. Ţeava îi era 
îndreptată înspre podea. 

— Mă întreb, Price cu ce drept ai preluat aici în oraş să fii 
mâna executorie a celor de la Circle-M, am strigat eu, cu o 
voce de tunet. 

Acum şeful de echipă păşi înainte. 

Bratele sale şi le lăsase sa atarne pe lângă corp. 
Sprâncenele sale zvâcniră în sus în vreme ce mâinile, mai 
exact palmele sale se deschideau şi închideau spasmodic. 
Deasupra rădăcinii nasului îi apărură două riduri 
perpendiculare devenite clar vizibile. 

— Cu dreptul aceluia în umbra căruia trăieşte acest oraş, 
scrâşni Price. Ce te aduce aici dintr-odată, Logan? Cine te-a 
chemat? 

— Cred c-a fost voia sorții să mă hotărăsc să vin în Wheeler. 


— — 


Aici ceva miroase urât până la cer şi deasupra. L-am vizitat pe 
şerif internat în casa doctorului, Price. L-ai mutilat rău, şi 
pentru asta va trebui să plăteşti. 

Price pufni de câteva ori ca un taur Longhorn înfuriat, după 
care izbucni pur şi simplu. 

— A fost vina lui că a luat partea acelor venetici. Pământul de 
la Sweetwater este păşune, şi blestematii ăştia de scurmatori 
în tarana îl îngrădesc cu garduri împiedicând accesul vitelor 
la adăpătoare. Acest oraş trăieşte de pe urma ranchului 
Circle-M. Fără el demult s-ar fi dus la fund şi acum este de 
partea coloniştilor. Asta este nerecunostinta şi o vom trata ca 
atare. 

— Asta n-o vei putea împiedica în felul ăsta, Price, am 
răspuns eu liniştit. 

— Şi cum ai de gând să mă împiedici? veni întrebarea de-a 
dreptul agresivă. 

— Daca nu vei înceta jocul asta criminal, atunci te voi 
determina eu s-o faci. 

Andrew Price izbucni într-un râs răsunător. 

— Ai gura prea mare, Logan. Eşti singur, din partea oraşului 
nu te poţi aştepta la nici un sprijin, iar Amarillo se găseşte la 
100 de mile depărtare. Ei, da! Imi dau seama. Te bazezi pe 
steaua aia de tinichea care iti atârnă de vestă. Atunci ţi-o spun 
pe şleau: nu am cel mai mic respect pentru asta. 

— Că nu ai respect pentru nici o stea de şerif deja ai dovedit- 
o Price. Ceva recunosc şi eu. Vorbele nu sunt suficiente aici. 
Intelegi numai o cu totul altă limbă. 

Mi-am îndreptat ţeava armei înspre el. 

— Ridică mâinile în sus, Price, vino înspre mine şi... 

Acum se vedea clar că-şi pierduse controlul. Trăsăturile feţei 
sale se transformară, contorsionându-se imediat, ochii săi 
începură să strălucească în mod neobişnuit, după care izbucni 
mânios: 

— Sigur, voi veni la dumneata marshall. Dar altfel după cum 
ti-ai imaginat. 

Îşi desfăcu cureaua de la brâu, lăsând arma să-i alunece la 
pământ chiar în faţa picioarelor sale. Price porni ca un taur cu 
capul înainte vârât între umeri înspre mine. 

— Asupra unui om neînarmat marshall, nu vei trage! 
clămpăni el. Ar fi împotriva tuturor regulilor. Îţi voi smulge 


bucata aia de tablă ruginita de pe piept şi voi scuipa pe ea. lar 
cu tine o să mătur pe jos. 

Indivizii care-l însoțeau rânjeau cu o ironie rece. Aceştia 
pricepuseră imediat că mă aflam la ananghie. Situaţia în care 
mă găseam necesita un răspuns rapid şi decisiv. De tras nu 
puteam şi nu voiam s-o fac. Pe de-o parte nu puteam să trag 
asupra unui om neinarmat şi pe de alta nu voiam sa vars 
sânge în această polemică dintre Circle-M, oraşul, coloniştii şi 
legea. Cu toate astea acest individ agresiv trebuia oprit. Cu 
vorbe cu siguranţă nu-l puteam convinge. 

Am îndreptat ţeava armei înspre vârfurile cizmelor omului, 
şi am tras un foc în podea. Price se opri de parcă s-ar fi lovit 
de-un zid nevăzut, maxilarul omului începu să macine în gol, 
hotărârea de-a mă distruge de-a mă rupe în bucăţi i-o puteam 
citi de parcă i-ar fi fost scrisă pe frunte. 

Eram cuprins de o mare tensiune. Eram unul contra opt dar 
pe steaua de serif federal de pe pieptul meu indivizii aceştia 
se deciseseră să scuipe cu dispreţ. 

— Nici un pas mai departe, Price! am spus eu pe un ton cât 
mai calm cu putinţă. Şi-acum întoarce-te! 

Pe dracu, o sa mă întorc! spumegă omul. 

Aproape că zbură înspre mine, şi acest atac nesăbuit 
aproape că mă luă prin surprindere. În ultimul moment am 
făcut un pas în lături, mâinile sale apucară în gol, dar din 
cauza inertiei alunecă înainte. N-am mai şovăit ci l-am lovit cu 
patul Winchesterului peste cap. Cu un urlet ca de taur rănit 
Andrew Price căzu în genunchi, bărbia îi căzu în piept după 
care se prabusi la pământ unde rămase întins pe toate cele 
patru membre, inferioare şi superioare. Mi-am îndreptat 
imediat arma asupra haitei de la tejghea, iar rânjetul pe care-l 
afişau nemernicii le ingheta imediat pe chipuri. De data asta 
săgeți pline de ameninţări şi răutate păreau ca le ies din 
privire. 

Dinspre Price nu se mai auzi de cât un horcăit dar individul 
nu se mişcă ci se strădui să-şi digere starea de toropeală şi 
paralizie care-l cuprinsese. Il priveam cu coada ochiului pe 
cand mă adresam cetei de bezmetici: 

— Tineti mâinile la locul lor băieţi. Cine este destul de nebun 
să ducă mâna la revolver se va trezi cu un glonte în cap. 

Muschii fetelor acestora începură să se miste convulsiv, si 


se vedea clar ca nu erau hotărâți ce să facă. Oricum se 
străduiau din răsputeri să se stăpânească. Unul dintre ei 
scrâşni: 

— Ai ceva împotrivă dacă-l ajut pe Andrew să se pună pe 
picioare? 

— Din partea mea, n-ai decât. De îndată ce se ridică, 
dispareti din oraş. Fireşte ca Price rămâne. O să-l arestez şi o 
să-l duc la timpul potrivit la Amarillo unde va fi acuzat pentru 
gravă ranire corporală. 

Omul se puse în mişcare. Când ajunse în dreptul şefului de 
echipă, acesta se ridică în picioare, fără ajutorul tovarăşului 
său. Un muget veni din gura acestuia, după care rosti gafaind: 

— Pentru asta te despic în bucăţi, Logan. Îţi voi arăta 
adevărata micime, şi ce va rămâne din tine voi arunca porcilor 
ca să se hrănească cu tine la marginea oraşului. Ce spui de 
asta, Logan? 

Omul mă privea cu ochii bulbucati, injectati de sânge, în 
care lucea o ură incomensurabilă. Să fie doborât la pământ de 
un singur om, cu asta nu se mai confruntase Andrew Price. 
Mândria îi fusese rănită, îşi pierduse prestigiul în faţa 
oamenilor săi, şi în faţa întregului oraş. Asta îi leza onoarea 
atât de tare încât dorea mai mult decât oricând să şi-o 
redobândească vărsând sânge. Voia pur şi simplu să lovească, 
să dărâme şi să distrugă. Fiecare expresie oglindită pe chipul 
său reflecta acest lucru. Fără a-i slăbi din ochi pe tipii de la 
tejghea am spus: 

— Daca iti închipui ca mă voi încăiera acum cu tine Price, ca 
un sălbatic, ţi-ai greşit socotelile. Dar destul cu vorba! 

Vocea mea deveni mai caustică: 

— Eşti arestat Price, iar voi de colo, incalecati-va caii şi 
dispareti din oraş pe drumul cel mai scurt. Aveţi trei minute. 
Cel ce rămâne aici va intra odată cu Price în arest. 

— Bastard umflat! urlă Price pe punctul de-a iniţia un nou 
atac. 

Cotropit de mânie porni cu capul înainte de parcă ar fi vrut 
ca în felul ăsta să mă măture de pe picioare. Din nou am făcut 
o jumătate de pas la o parte, ţintindu-l din nou cu patul armei. 
Primi lovitura în plină fata ceea ce-l opri brusc, apoi îi azvarli 
corpul în spate, îşi duse instinctiv mâinile înainte, pentru a-şi 
proteja fata, apoi scoase un urlet de fiară rănită care ar fi 


făcut cinste şi unui bizon. Acum însă se deciseseră şi ticăloşii 
de la tejghea că era timpul să intervină, văzând că prin atacul 
asupra lui Price îi scăpasem cumva din vedere. Credeau că mă 
vor dovedi fie şi din cauza avantajului lor numeric. 

Cu toate astea îi supravegheam şi în momentul când şi-au 
dus mâinile la cingătoare pentru a-şi scoate armele, am tras. 
Detunătura zgudui localul de parcă ar fi fost pe punctul de-a 
exploda. În acelaşi timp piciorul unuia dintre indivizi tasni 
înainte de parcă ar fi fost din lemn găunos; omul se prabusi în 
genunchi şi începu să geamă. Ceilalţi au încremenit. Am tras 
din nou piedica după care cu o voce care răsuna ca oţelul, am 
spus: 

— Următorul va primi glontele în cap! Lăsaţi jos armele după 
care miscati-va copitele în direcţia uşii. Răbdarea mea cu voi 
proştilor s-a terminat. Aştept exact trei secunde şi dacă cineva 
mai rămâne înarmat după aceea va musca podeaua. 

Individul care fusese împuşcat în picior se scânci: 

— Sângerez ca un porc, Cerule. Cineva să cheme un doctor. 
Oh, Dumnezeule... şi propti ambele mâini pe şold în timp ce 
printre degetele sale se prelingea sânge, iar în ochi i se putea 
citi de la o poştă panica de care era cuprins. 

— Leaga-ti fularul peste rană, l-am sfătuit eu cu răceală. 

Nu era decât o impuscatura care-i străbătuse piciorul şi- 
acolo unde fusese rănit nu se găsea vreo arteră care atinsă să- 
i fii pus viaţa în primejdie. N-am simţit nici o undă de simpatie 
sau milă, fiindcă ştiam prea bine ca acest nenorocit m-ar fi 
împuşcat cu sânge rece dar nu i-aş fi luat-o înainte. De fapt 
mă provocase să trag. Andrew Price se tari până lângă un 
scaun pe care se prabusi. Din nas îi curgea sânge, iar buzele îi 
erau sparte. Chipul începu să i se umfle şi să se diformeze. 
Acum intră şi proprietarul saloonului în joc care-şi luase puşca 
sa cu alice de sub tejghea şi strigă: 

— Cele trei secunde pe care vi le-a acordat şeriful federal au 
trecut. leşiţi afară din localul meu şi feriti-va de a-mi mai 
trece pragul. 

Cowboyii de la Circle-M, îşi duseră în sfârşit mâinile la 
cingătoare lasandu-si brâurile cu arme să cadă la podea dupa 
care se puseră în mişcare. Unul dintre aceştia îl sprijini pe 
omul care fusese rănit, ajutându-l să iasă afară. Privirile pe 
care mi le aruncară erau tot atâtea profeţii întunecate. Lam 


urmărit cum încalecă şi se retrag. 


Capitolul IV 


— GRIFFITH ÎŞI VA TRIMITE ÎNTREAGA ECHIPĂ în 
Wheeler! îmi aruncă ameninţarea asta otrăvită, Andrew Price 
în timp ce îl mânam înspre biroul şerifului. 

— Şeful tău nu trebuie să se ostenească să vină încoace, i-am 
replicat eu rece, pentru că am de gând eu însumi să-i fac o 
vizită. 

Am pătruns în biroul şerifului. Legătura de chei împreună cu 
aceea de la uşa arestului se găsea agatata într-un cui pe 
peretele care era plasat pe aceeaşi parte cu celula arestului. 
Un minut mai târziu Andrew Price era zăvorât acolo, după 
gratii, mai exact. 

Deocamdata statea alipit de acestea, cu mainile strangand 
barele solide de fier, cu privirea încărcată de-o ura 
nedomolită. Îşi pironise ochii săi scânteind de viclenie şi 
ardoare distrugătoare de parcă ar fi vrut să mă hipnotizeze în 
momentul când scrâşni printre dinţi. 

— O sa regreti amarnic purtător de stea de tinichea 
nenorocită. Ai cuvântul meu. Eşti ca şi mort, numai că nu-ti 
dai seama. De îndată ce Griffith va fi aici voi porni eu însumi 
vânătoarea nemiloasă după tine. La sfârşit nu-mi va mai 
rămâne decât să scuip pe cadavrul tău. 

Fără a mai spune o vorbă m-am întors şi l-am lăsat în plata 
Domnului. Oameni de teapa lui Price nu mă puteau 


impresiona prin nimic din ce spuneau sau făceau. După ce 
după câteva minute m-am reîntors în saloon, am găsit adunaţi 
acolo, mai mult de o duzină de oameni. Printre aceştia l-am 
văzut şi pe Jack Broome, primarul oraşului. Era vorba despre 
un chelios, ca vârstă undeva între 50 şi 60 de ani, de statură 
medie şi corpolent, a cărui faţă veşnic roşie amintea de un om 
care suferea de tensiune. Acesta mă întâmpină cu cuvintele: 

— Asta n-o să-i placă deloc lui Griffith, marshall. După câte îl 
ştiu eu va veni cel mai târziu în trei ore cu întreaga sa echipă 
de cowboy, pentru a întoarce oraşul cu susul în jos. 

— N-are decât, i-am replicat eu rece. O să-l închid alături de 
şeful său de echipă în celula care-i este pregătită, dacă vine 
cu gândul de-a face tărăboi pe-aici. 

Broome se uită la mine de parcă s-ar fi îndoit ca sunt în 
deplinătatea facultăţilor mele mentale. 

— Cum crezi că ai să-i poţi opri pe toţi oamenii de la CIRCLE- 
M? Aceştia te vor trânti la pământ şi te vor face una cu 
tarana. 

— Vad aici o multime de barbati si cu siguranta toti pot sa 
tina o arma in mana. De ce va lasati pur si simplu terorizati de 
cei care vin in numele ranchului CIRCLE-M? Ripostati, 
castigati-va respectul şi puneţi-l la punct pe nemernicul de 
Griffith. 

— Ne sfătuieşti să începem un război, marshall? mă întrebă 
unul dintre cei de faţă, neîncrezător. Ştii ce se întâmplă dacă 
unei haite de câini dintr-aceia li se dă drumul din lesă? Nu 
mai rămâne aici nici un om teafăr. O nu, marshall. 
Responsabilitatea de-a le arăta celor de la CIRCLE-M care le 
sunt graniţele rămâne în exclusivitate legii. 

Se auzira imediat câteva murmure de aprobare. Mă 
aşteptam pe deplin la această stare de spirit, prin urmare n- 
am fost nici dezamăgit nici amărât sau plin de ranchiună. 

Cu toate astea nu-i puteam înţelege. 

Mulţi dintre ei erau comercianţi care îi aprovizionau pe 
coloniştii de la Sweetwater cu mărfuri de toate felurile ceea 
ce stârnise mânia lui Dave Griffith. Instinctul de conservare îi 
împiedica să se înarmeze să se unească şi să le arate 
oamenilor care conduceau ranchul Circle-M colții. O 
adunătură de miei gata de-a se lăsa duşi la tăiere. 

— Această atitudine a voastră aproape l-a costat pe şeriful 


Newton, viaţa, am scrâşnit eu printre dinţi. Acum şi-a dat 
seama în sfârşit cu ce fel de oameni are de-a face, şi de îndată 
ce-şi revine o să vă arunce steaua de şerif la picioare, plecând 
departe de acest oraş. Ce consecinţe va avea asta cred că nu 
mai trebuie să vă explic. Acest fel de atitudine poartă mai 
multe nume, cred că nu e cazul sa le mai pronunt. 

— Ba pronunta-le marshall! mă provocă unul mai agresiv. 

M-am uitat la acel om şi am spus răspicat: 

— Frica, laşitate, ignoranță, egoism, poate chiar slugarnicie 
Şi josnicie. 

Acum stăteam în mijlocul unei cete gata de-a se inflama. 
Priviri de-a dreptul dusmanoase începură sa mă incolteasca 
din toate părţile, chipurile oamenilor se întunecară şi aproape 
că o adiere de revoltă îi cuprinse. Asta nu avea nimic de-a face 
cu curajul şi responsabilitatea. Se întâmpla numai pentru 
faptul că eu eram singur şi că aceştia aşteptau ca eu un 
reprezentant al legii să îndur toate jignirile şi provocările cu 
răbdare şi să nu reactionez niciodată împotriva lor cu forţa 
pură. 

Acum însă proprietarul saloonului a fost acela care luă 
cuvântul, de fapt interveni cu voce tare: 

— Trebuie să-i dau dreptate lui Logan, oameni buni. Ne 
temem de Griffith şi banda lui de descreierati, ne facem coada 
colac şi aşteptăm liniştiţi să vină şi sa ne facă una cu 
pământul. Dacă şeriful federal prezent aici nu ar fi intervenit 
aş zăcea undeva bătut măr şi scâncind pe stradă, iar avutul 
meu complet distrus. De aceea vin şi vă spun că este timpul să 
ne apărăm noi înşine. Altfel vom trăi mereu în umbra celor de 
la Circle-M. Cei de la PCC, şi-au pus sigiliul şi amprenta lor pe 
oraşul nostru dar acest oraş şi cu atât mai puţin oamenii care 
trăiesc aici nu apartinem acelei societăţi bolnave de lăcomie si 
putere. De ce trebuie să plătim mereu preţul dacă voim să 
facem negot cu coloniştii sau le acordăm credite? Vă spun eu 
ce înseamnă asta oameni buni. Griffith încearcă să ne înhame 
ca nişte robi la carul celor din PCC. Se foloseşte de noi pentru 
a-i zdrobi pe colonişti şi a-i face să cedeze. Este cazul să ne 
gândim la interesele noastre prezente şi ale copiilor noştri pe 
viitor nu să fim lacheii şi servitorii supuşi ai crescătorilor de 
vite. 

Cuvântarea asta îşi avu ecoul ei. 


Nedumerirea şi întrebările care fuseseră ridicate prin asta 
vedeam acum că încep să-i frământe pe toţi; după cuvintele 
proprietarului saloonului se făcu linişte in local ne mai 
auzindu-se decât respiraţia gâfâitoare şi sacadată a unuia sau 
altuia dintre ascultători. 

Deodată unul dintre cei din sală, strigă: 

— Dacă voi muri n-o să am de asemenea nici un viitor. Din 
cauza asta nu voi lua nici o armă în mână şi n-o să mă 
împotrivesc celor de la ranchul Circle-M. Dacă va veni în 
magazinul meu vreunul dintre colonişti pentru a cumpăra 
orice fel de marfă îl voi trimite urgent la dracu’. 

După ultimele sale cuvinte omul se îndreptă înspre uşă şi 
părăsi sala. 

— Asta este o poziţie sănătoasă! strigă un altul şi părăsi şi el 
clădirea. 

Începură să apară murmure şi şoapte în saloon şi urmarea a 
fost că unul după altul au părăsit cu toţii clădirea. In cele din 
urmă ne-am regăsit numai eu şi cu barmanul înăuntru. Acesta 
avea o mutră acră: 

— Nici unul dintre ei nu are suficientă coloană vertebrală 
pentru a-i face faţă lui Griffith şi celor de la Circle-M. Să 
sperăm că n-a fost o greşeală că am încercat să-i conving de 
contrariul. Nu de alta dar dumneata te întorci curând la 
Amarillo, pe când eu... 

Omul se poticni în mijlocul frazei îşi turnă un pahar mare de 
whisky pe care-l dădu pe gât dintr-odată. Am părăsit şi eu 
saloonul. Soarele asfintise şi dinspre est înserarea se pogora 
peste oraş. 

Stam rezemat de balustrada verandei localului lăsându-mi 
privirea să alunece pe Main Street, în sus şi în jos. Nimeni nu 
se arătă. Nicăieri nu apăruse o singură lumină la ferestre. 
Oamenii se târâră asemeni unui vânat speriat în colţurile 
vizuinii aşteptând atacul unei bande de lupi dezlantuiti. Era o 
privelişte demnă de milă sau dispreţ. 

Dave Griffith şi Circle-M i-au făcut pe aceşti locuitori ai 
oraşului să simtă ce înseamnă frica, groaza şi umilinţa. Era o 
mare nedreptate şi era necesar ca eu să intervin. M-am 
aplecat şi am trecut de veranda localului, apucând-o pe 
stradă, străbătând-o într-o linie frântă, păşind în cele din urmă 
în biroul şerifului. După ce am închis uşa în urma mea, mi-am 


rezemat arma de perete şi am făcut lumină. Flacăra lămpii de 
kerosen tremură la început pentru a-şi păstra în cele din urmă 
consistenţa. Am rotit fitilul puţin mai sus astfel încât razele de 
lumină străbătură încăperea până în colţurile ei. 

Cu cheile de la celulă în mâna stângă şi lampa în cealaltă 
mână m-am apropiat de celula arestului. Andrew Price se 
ridică de pe prichici şi se apropie de gratiile celulei. În ochii 
săi se reflecta lumina şi lăsa urme întunecate în globurile 
ochilor şi pe obrajii individului. Chipul continua să-i fie umflat 
şi mânjit de sânge. 

— Incepe să te rogi, purtător nenorocit de stea de tinichea, 
ce eşti! scrâşni şeful de echipă. În câteva ore Griffith cu 
întreaga lui echipă îşi va începe dansul său aici în Wheeler, 
după care nu va rămâne aici piatră pe piatră. O să-ţi atârn 
pielea de cuierul grajdului, după care... 

— Nu-ţi mai da osteneala sa ma tot ameninti, Price! i-am 
curmat eu vorba şi m-am străduit să rămân calm. Dacă şeful 
tău va încerca să ia cu asalt temnita nu te va găsi aici. 

Am deschis uşa celulei şi i-am dat un brânci uşor aşa că 
aceasta se dădu scartaind uşor înapoi. 

— Vino afară Price. Vom face o mică plimbare. 

— La dracu, ce înseamnă asta? mă fulgeră el cu privirea. 

— Ti-s cumva urechile înfundate? Ti-am spus doar. Deci, ce 
mai aştepţi? 

— Să te ia dracu! Nici nu mă gândesc şi... 

— Ba da, o vei face! i-am tăiat eu vorba, am pus lampa la 
podea, am pătruns în celulă şi am îndreptat ţeava revolverului 
înspre şeful de echipă spunând: 

— Intoarce-te Price, şi du-ti mâinile la spate. 

In timp ce vorbeam am scos o pereche de catuse din 
buzunarul vestei. Şeful de echipă îşi arătă dinţii. Arăta acum 
asemeni unui buldog de pază a unui staul oarecare. 

— Unde vrei să mă duci? lătră el, iar în ochi i se oglindi ură și 
viclenie. 

— Într-un loc unde șeful tău nu va bănui în nici un caz că te 
găsești. Dar nu-mi pune răbdarea la încercare Price. Mi-ar 
face plăcere să te mai pocnesc încă odată cu patul 
revolverului peste bostan. 

Maxilarele omului incepura să-i macine în gol, scrasni din 
dinti, si timp de o clipa am avut impresia ca va risca totul si se 


va repezi asupra mea, dar până la urmă umerii săi se lăsară în 
jos, după care se întoarse încet cu spatele înspre mine. L-am 
încătușat după care l-am dirijat prin ușa din spate părăsind 
oficiul după care mergând printre case până ce am ajuns pe 
culoarele hotelului meu. La recepţie nu era nimeni, astfel 
încât l-am condus pe prizonier în camera mea, unde l-am 
ancorat de unul dintre picioarele de fier ale patului meu de 
fier, astfel încât să-i îngrădesc cât mai mult libertatea de 
mișcare. După asta am început să aștept. 


Capitolul V 


AM AŞTEPTAT DEGEABA. Nici un singur călăreț de la 
Circle-M nu se arătă în oraş. Wheeler părea un oraş fantomă. 
Nici câinii nu mai lătrau de parcă s-ar fi temut ca nu cumva 
prin zgomotele lor să atragă damnarea asupra oraşului. Era o 
atmosferă de tensiune care se instalase asupra locului. 

Moartea părea să se apropie cu paşi uşori. Price zăcea pe 
pat. Imi instalasem un scaun la fereastră. Dincolo în stradă si 
pe oraş, noaptea se înstăpânise ca un lintoliu negru, în timp 
ce luna dispăruse după nori. Câteodată scârţâia ici şi colo 
câte-o duşumea. Timpul părea să fii stat locului. Simteam cum 
oboseala pune încet stăpânire pe conştiinţa şi trupul meu; 
noaptea trecută o petrecusem în aer liber, iar din zori eram în 
şea şi apoi în picioare. 

Câteodată începeam să motai dar mă trezeam speriat cand 
un al şaselea simţ începea să mă avertizeze. Dar nu erau 
decât nervii mei superexcitati al căror impuls îmi declarau în 
conştiinţă false alarme. 

Deocamdată nu pândea nici un pericol. Deoarece această 
tensiune am început s-o simt în picioare m-am ridicat şi am 
început să mă plimb de colo până colo, în speranţa că o să-mi 
înving oboseala. Vocea batjocoritoare a lui Price începu să 
croncaneasca: 

— Un om obosit nu pretuieste decat jumatate din valoarea 
lui, Logan. Griffith şi echipa lui o sa aibă o sarcină uşoară cu 
tine. 


— Se pare că stăpânul tău nu nutreşte nici un interes să te 
vadă pus în libertate, am spus eu mergând până la capătul 
patului unde m-am oprit. 

Faţa şefului de echipaj de abia se putea desluşi în 
întunericul din jur. 

— Ai dat greş Price şi cei care greşesc nu mai au pentru cei 
responsabili din conducerea PCC nici o şansă. Aceştia sunt 
lăsaţi din mână ca un cartof fierbinte. 

— Vezi să nu te înşeli, Logan, hârâi vocea lui Price lângă 
mine. Griffith nu-şi poate permite... 

Se opri brusc de parcă cineva l-ar fi strâns de beregată. Era 
de parcă ar fi vorbit prea mult. 

— Ce vrei să spui, Price? am reinnodat eu firul discuţiei. 
Griffith nu-şi poate permite să te lase pe mâna justiţiei? Se 
teme că scuipi afară ceva ce i-ar putea frânge gâtul? 

— Ranchul Circle-M nu are nimic de ascuns. 

— Fireşte, pentru că tot ce le-aţi înscenat coloniştilor de la 
Sweetwater Creek, corespunde adevărului. 

Vocea mea era încărcată de sarcasm. Şi desigur este în 
ordine că ranchul Circle-M a statuat un exemplu prin aceea că 
un reprezentant al său l-a târât cu lassoul prin întreg oraşul. 

— O să-ţi treacă curând cinismul ăsta, Logan, mă ameninţă 
Price. 

— Stai liniştit şi inchide-ti pliscul, i-am recomandat eu. 
Sporovăiala ta mă calcă pe nervi. 

— Deja ai început să pierzi? 

— Dacă ar fi asa, tu o vei simţi primul pe pielea ta, i-am 
replicat eu, după care m-am întors din nou către fereastră, 
încercând să privesc pe Main Street. 

Timpul părea că nu se mai scurge şi după o adevărată 
veşnicie întunericul de afară începu să se ridice, iar natura să 
se deştepte la viaţă. Ciripitul păsărelelor pătrunse chiar prin 
ferestrele deschise până în camera de hotel, iar undeva în 
oraş, începu să latre un câine. Am deschis fereastra lăsând să 
pătrundă înăuntru aerul proaspăt al dimineţii. Continuam să 
aştept. O lumină galbenă se strecură dinspre răsărit în oraş, 
pe cer norii începuseră să se adune iar dintre clădiri pe 
străzile adiacente începu să se risipească ceata dimineţii. 

Fram total descumpanit. De fapt intentionasem să merg 
călare pana la Circle-M pentru a vorbi cu Griffith, 


administratorul ranchului. Dar era oare raţional să-mi las 
prizonierul aici singur în Wheeler? Poate că numai atâta 
aşteptau câţiva cowboy ai ranchului, să părăsesc oraşul. Că 
nu se temeau de nimeni altcineva aici în oraş, era un fapt 
prestabilit. 

— Mi-e foame! sări acum cu gura mare Price. 

Am închis geamul şi m-am întors înspre el. 

— N-o să mori chiar îndată de foame, Price. 

După vorbele astea, mi-am luat Winchesterul, şi am ieşit 
afară din cameră, am zăvorât uşa şi am părăsit hotelul. Voiam 
să merg înspre localul lui Alvin Gill, dar proprietarul încă nu 
deschisese. Am pornit înspre uşa din spate şi când am găsit-o 
şi pe aceasta închisă am bătut în ea cu pumnul. 

Loviturile sunau succesive şi sacadat în uşă, şi după o serie 
m-am oprit înarmându-mă cu răbdare să văd ce se întâmplă. O 
voce întrebă din interior cine este în faţa uşii. 

— U.S. DEPUTY MARSHALL, LOGAN. Deschide Gill, vreau 
să vorbesc ceva cu tine. 

Am auzit un scartait metalic, zavorul a fost tras, si in 
urmatorul moment usa se dadu in laturi pentru ca in pragul ei 
sa apara Alvin Gill, care ma fixa cu privirea. 

— Bună dimineaţa Gill, l-am salutat eu. 

Omul dădu şi el din cap dar din primul moment mi-am dat 
seama că devenise foarte rezervat şi că întâmpina vizita mea 
cu orice altceva, numai cu bucurie, nu. 

— Am nevoie de ajutorul tău Gill, l-am interpelat eu fără 
multe ocolişuri. 

Chipul său se întunecă şi mai mult, de parcă ar fi fost 
acoperit de o umbră. 

— Cum aş putea să te ajut eu, marshall? 

— M-am decis să plec la Circle-M pentru a discuta cu 
Griffith. Dacă plec rămâne temnita nesupravegheata, ceea ce 
înseamnă că oricine poate intra acolo şi să-l elibereze pe 
Price. 

Gill începu să-şi mişte colţul buzelor, îmi evită privirea şi am 
început să simt aproape fizic neliniştea de care era cuprins. 

— Şi e vorba că ar trebui eu să supraveghez biroul şerifului? 
vorbi cu vocea sugrumată proprietarul saloonului. 

Îşi drese vocea după care îşi trecu degetul arătător peste 
bărbie. 


— Dacă nu mă înşel sub biroul şerifului se găseşte o pivniţă. 
Aş putea să-l plasez până la reîntoarcerea mea pe Price acolo. 
Pe de altă parte aş vrea să te rog să nu deschizi saloonul atâta 
timp cât lipsesc eu. 

Gill, începu să spună inghitindu-si cuvintele: 

— Nu prea ştiu... 

— Cerule, Gill, ieri seara te-ai dovedit un om de mare curaj, 
atunci când mi-ai ajutat să-i gonesc pe oamenii de la Circle-M 
afară din oraş. Se pare că între timp curajul ţi s-a topit. 

Îşi ridică umerii într-un gest de resemnare. 

— M-am gândit încă odată la toate, murmura el. 

— Adică? 

— Ai fost doar şi dumneata acolo când Jack Broome, şi-a 
exprimat punctul de vedere, şi când toţi cei prezenţi acolo i-au 
dat dreptate. Ar fi trebuit să-mi tin gura. Nu m-ar mira de fel 
dacă unii concetateni şi în fruntea lor mergând chiar primarul 
Broome ar merge la Circle-M, oferindu-i oraşul pe tavă şi 
făcând act de supunere în faţa acestuia. La sfârşit eu voi fi 
prostul, care am dat cu gura şi am luat arma amenintandu-i 
pe cei de la Circle-M. 

Deodată în fundal se auzi vocea unui femei. 

— Îi eşti dator foarte multe lucruri şerifului, Alvin, strigă ea 
cu un glas foarte hotărât. 

Capul lui Gill tresări, în momentul când strigă. 

— Nu te amesteca, Joana. 

— Dar nici n-o fac, Alvin. 

Am auzit paşi uşori după care femeia apăru din întuneric în 
lungul coridorului. 

Ochii femeii scanteiau maniosi privind înspre bărbatul ei. 

— Dacă nu-l ajuţi pe şeriful federal e ca şi cum i-ai permite 
lui Griffith, să intre în Wheeler şi să facă absolut ce-i place. 
Chiar tu ai spus. La sfârşit nu vei fi decât prostul care s-a 
aplecat prea mult pe geam şi i-a ameninţat cu arma pe cei de 
la Circle-M. Sigur, poţi să te eschivezi, în încercarea şerifului 
de-a aduce la rațiune pe Griffith. Singur nu va reuşi. Pe lasii 
din oraşul ăsta nu se poate baza. De-aceea se impune să-l ajuţi 
tu. 

— Dar... 

— Nici un dar! îl repezi ea. Numai dacă-l ajuţi pe şerif, ne 
mai rămâne o şansă. Altfel Griffith ne va alunga cu biciul din 


oraş. 

Alvin Gill răsuflă adânc, după care dădu din cap, ridică din 
umeri, după care scrasni: 

— Dacă mă gândesc mai bine, cam aşa este. În regulă 
marshall, sunt omul dumitale. Adu-mi-l pe Price, iar eu mă voi 
posta cu arma încărcată pentru a-l păzi. 

— Mulţumesc, doamnă, am spus ducând mâna dreaptă la 
marginea pălăriei. 

Alvin Gill, dădu numai din cap, iar după asta m-am întors pe 
călcâie şi am plecat repede de acolo. În timp ce traversam 
strada, am auzit cum mă strigă cineva. M-am oprit şi am privit 
în direcţia de unde venise apelul, şi l-am văzut pe primarul 
oraşului Jack Broome, şi pe doi alţi oameni, care apărură 
dintr-o ulicioară. 

— O clipă marshall! strigă încă odată primarul după care cei 
trei se apropiară repede de mine. 

Chipurile le erau întunecate şi păreau a fi foarte hotărâți. O 
clipă mi-am închipuit că s-au decis să organizeze o poteră a 
oraşului care să se opună celor de la Circle-M. Această 
speranţă se topi ca un balon de săpun în momentul când l-am 
auzit pe Broome glăsuind: 

— Vrem să-l eliberezi pe Andrew Price, Logan. 

Am crezut că n-am auzit bine şi pe moment mi-a pierit 
vocea. I-am privit fără nici o reacţie, nu-mi credeam urechilor, 
şi am încremenit încercând să diger dorinţa cetăţenilor din 
Wheeler. 


Capitolul VI 


ÎN CELE DIN URMĂ AM TRECUT ŞI PESTE ASTA. 

— Aveţi cu siguranţă şi o motivaţie pentru care aş face asta? 
am scrâşnit eu, deşi ştiam prea bine care era cauza. 

— Vrem să împiedicăm orice ceartă cu cei de la Circle-M, 
replică primarul, iar însoțitorii săi încuviinţară, dând din cap. 

— Aşa deci, am mârâit eu şi simţeam cum mă cuprinde o 
mânie pe care nu ştiam cum s-o mai controlez. 

— Chiar aşa! 

— Laşitate şi frică animalică. Nu intri deloc în pământ de 
ruşine, Broome? Bărbaţii acestui oraş se lasă umiliti pe cand 
Griffith de la Circle-M le calcă în picioare mândria şi... 

— Încetează cu asta, se răsti aproape făcând spume la gură 
primarul. Ori îi dai drumul lui Price sau o să-l eliberăm noi cu 
forţa. O să-i dăm un cal şi-l trimitem lui Griffith pentru a-i da 
un semn de bunăvoință şi că noi nu căutăm gâlceavă cu cei de 
la ranchul Circle-M. 

Am scuturat capul neîncrezător fiindcă ceea ce auzeam 
întrecea puterea mea de înţelegere. 

— Andrew Price l-a doborât pe şeriful vostru de pe cal, l-a 
prins cu lassoul şi l-a târât pe străzile oraşului, mutilându-l 
grav, pentru toată viaţa. Zace şi acum grav rănit. Pentru asta 
va trebui să răspundă în faţa legii, şi de asta o să am eu grijă. 
Şi-acum faceti-mi loc, gentlemen. Am de gând să-i fac o vizită 
lui Griffith, şi mă grăbesc. 


— Ăsta este ultimul dumitale cuvânt, marshall? se răsti 
Broome. 

— Acesta şi cel din urmă. Şi uitaţi de ameninţarea voastră de 
a-l scoate cu forţa pe Price din închisoare. Dacă veţi face-o 
totuşi veţi avea de furcă nu numai cu Griffith şi haita lui de 
mercenari, dar şi cu Curtea Districtuală a Texasului de Nord. 

Timp de secunde întregi se uitară cei trei în direcţia mea cu 
mine amenințătoare, dar cum nu mă sinchiseam, am crezut că 
am câştigat acest duel psihologic, mai ales că se dădură din 
cale făcându-mi loc să trec. 

Totuşi nu m-am putut dezbăra de un simtamant neplăcut. 
Fram de părere că acestor laşi le trecea prin minte numai 
pentru a nu-l supăra pe Griffith şi compania să încalce până şi 
legea. Înainte de-a intra în hotel am aruncat repede o privire 
peste umăr şi am stabilit că oamenii dispăruseră de pe stradă. 
Se făcuse ziuă în amiaza mare şi dacă traversam strada însoţit 
de prizonier, zeci de ochi m-ar fi putut urmări chiar dacă m-aş 
fi folosit de uşa din spate. Nu era exclus să fii fost observat cu 
o zi înainte când la lăsarea întunericului am părăsit sediul 
şerifului şi l-am luat cu mine pe Price la hotel. 

Dacă-l lăsam pe Price în paza proprietarului de saloon, îl 
primejduiam probabil şi pe acesta. 

Acum aveam nevoie de un sfat sau o inspiraţie salvatoare. 
După biroul de recepţie l-am zărit tronând pe hotelier care mă 
privea cu ochi aproape dusmanosi; probabil că afirmaţiile 
mele depreciative la adresa acestor locuitori ai oraşului, 
exprimate în saloon se vor fi răspândit pretutindeni ajungând 
şi la urechile acestuia. 

Trebuia să iau în considerare că întreaga comunitate a 
oraşului îmi era duşmănoasă. Frica lor de Circle-M era mai 
mare decât respectul acordat stelei de şerif federal. Câteva 
secunde m-a invadat sentimentul ciudat si amar al resemnarii, 
pe care l-am alungat în următoarele clipe. În sufletul meu şi-a 
făcut loc spiritul de luptă, dorinţa de a-mi impune triumful 
principiilor pentru care îmi alesesem profesiunea aceasta atât 
de puţin comodă. Şi dintr-odată am avut o idee. Esenţa ei era 
că în nici un caz nu trebuia să-l las pe Price în oraş, riscând ca 
această comunitate laşă să-l elibereze. Pe de altă parte nici nu 
voiam să-l fac pe Alvin Gill să suporte oprobriul locuitorilor 
oraşului său. 


Nu voiam să-mi iau o astfel de responsabilitate. Fără a 
spune un singur cuvânt am trecut pe lângă biroul de recepţie, 
am urcat scările şi am ajuns după ce am descuiat uşa în 
camera mea. Price mai era aşezat pe patul meu. 

I-am desfăcut catusa legată de piciorul patului şi i-am legat- 
o la spate de cealaltă. Mi-am aruncat coburii şeii pe umăr şi 
am spus: 

— Să mergem, Price! 

L-am dirijat pe trepte şi apoi pe stradă. Nimeni nu se arătă 
dar eram convins că multe perechi de ochi mă urmăreau din 
dosul ferestrelor prăfuite. Nu credeam că orăşenii ăştia 
dispun de atâta curaj încât să mă agreseze pentru a-mi elibera 
prizonierul. Erau laşi pana în măduva oaselor şi acționau 
numai atunci când nu se mai ivea nici o primejdie pentru ei. L- 
am mânat pe Price până în zona grajdului şi i-am cerut 
grăjdarului, să-mi înşeueze armăsarul şi să-mi pregătească un 
cal şi pentru prizonier. Fără sa dea dovadă de sarguinta, 
destul de apatic, acesta începu să-şi facă treaba. După ce a 
terminat l-am ajutat pe Price să se aburce în şea am luat 
celălalt cal de dârlogi şi am părăsit zona grajdurilor. Am 
părăsit oraşul luând-o înspre apus, vrând să dau impresia că 
mă îndreptam cu prizonierul înspre Amarillo. După ce n-am 
mai fi putut fi văzuţi de locuitorii oraşului m-am îndreptat 
înspre nord. 

— Incotro mergem? mă întrebă Price cu o strălucire 
neobişnuită în ochi ceea ce-i trăda nesiguranța. 

— O să vezi şi singur, i-am răspuns scurt fiindcă nu aveam 
chef de vorbă. 

— Dacă mentii această direcţie vom fi într-o jumătate de ora 
la malul de sud al fluviului Sweetwater, dădu mai departe din 
gură, şeful de echipă. 

Nu i-am mai dat nici o atenţie. Începu să mă înjure şi 
blesteme dar am rămas neclintit. 

Mereu mă întorceam în spate pentru că n-ar fi fost exclus 
totuşi ca cineva din Wheeler să ne urmărească. Curând am 
ajuns într-o regiune deluroasă, parţial împădurită. 

Pământul era nisipos, presărat pe alocuri de cu o iarbă 
aspră, în timp ce între copaci se dezvoltase o vegetaţie 
abundentă. In cele din urmă apăru un teren de şes în care 
Sweetwater Creek îşi săpase albia înspre sud după care 


câteva mile peste graniţa texană ajungea să se verse în New 
Fork Red River. 

Am urmat cursul fluviului după care după ce am străbătut 
două mile un gard de sârmă ghimpată ne blocă calea. Ne 
găseam la partea sudică a unei aşezări a coloniştilor, iar lui 
Price părea să-i fie prea bine cunoscută căci strigă: 

— Vrei să mă predai coloniştilor! Să te ia dracu, Logan! 

— Te înşeli, Price. Nu vreau să te predau coloniştilor ci să te 
las numai în paza lor. Şi după ce voi regla cu şeful tău Griffith 
câteva lucruri, te voi lua cu mine la Amarillo, călare. 

— Asta nu poţi s-o faci, Logan. Coloniştii nu sunt în relaţii 
tocmai bune cu cei de la Circle-M, şi în special ne poartă 
ranchiună mie şi lui Griffith. O să mă arunci pradă lupilor. 

— Ai făcut deja în pantaloni de frică, Price? 

Acesta mă străpunse cu o privire încărcată de ură. 

— Ce le-ai făcut coloniştilor dacă te temi acum atât de mult 
de răzbunarea lor? l-am întrebat eu. 

Price începu să-şi mestece maxilarele în gol şi nu mă 
învrednici cu nici un răspuns. 

— Atunci o să aflu chiar de la sursă, am spus eu, şi mi-am 
întors calul pentru a urma linia gardului. 


Capitolul VII 


AM CĂLĂRIT PESTE TERENUL FERMEI. Porumbul era sus, 
în picioare şi era aproape gata de cules. Grâul fusese deja 
recoltat, câmpurile nearate si nu li se pusese încă 
îngrăşăminte. Şi eu eram de părere că viitorul economic al 
ținutului Panhandle consta în agricultură. Creşterea abruptă a 
fermelor mari de vite imediat după războiul de secesiune, 
aparţinea trecutului. Dar asta marii crescători de ferme de 
vite nu voiau să accepte în ruptul capului şi se opuneau din 
răsputeri colonizării regiunii, nedându-se înapoi de la 
aplicarea forţei brute. 

Fireşte că n-am luat-o de-a lungul câmpurilor cultivate. Asta 
ar fi însemnat un înconjur si deja se făcuse amiază. De 
departe apărură în faţă clădirile fermelor. Clădirile fermei, 
casa, grajdul, staulul, magaziile nu erau durate din lemnul 
îmbătrânit de ani, ci se vedea clar că fuseseră ridicate de 
curând. La prima fermă care ne ieşi în cale, într-un tarc 
păşteau cinci capre, iar lângă o troacă stăteau două vaci de 
lapte care ne priveau curioase. 

Un câine destul de mare, cu o blană flocoasă şi neagră, care 
zăcea alungit în fata custii sale, se ridică în picioare, se zburli 
puţin şi începu să ne latre. În momentul când am apărut 
dintre două magazii călărind înspre curtea fermei se făcu 


auzită o voce aspră, tunătoare, de bas: 

— Cum de indraznesti să apari aşa dintr-odată în curtea mea, 
Price? 

O armă ieşi la iveală, şi fu încărcată la repezeală. Zgomotul 
metalic păru să atârne în aer, mai mult de o clipă. Mi-am 
strunit calul şi cel al şefului de echipă se opri de la sine, 
atunci când capătul de frânghie de care-l tineam se întinse la 
maximum. 

— Sunt U.S. DEPUTY MARSHALL, BILL LOGAN. Andrew 
Price este prizonierul meu. A cui apartine ferma asta? 

— Este ferma Cooper, iar numele meu este Harry Cooper. 
Intr-adevar vad o stea agatata pe vesta dumitale, si sper ca nu 
este doar un siretlic. Vin înspre voi dar nu uitaţi că fiul meu 
sta deja la geam cu carabina îndreptată înspre voi. Daca vă 
ţineţi de păcăleli, atunci trage. 

— Nu-ţi fă nici o grijă, am spus dându-i una peste crupa 
armăsarului meu din rasa Grulla. 

Animalul care-l purta pe Price mă urmă, fornăind. Fermierul 
părăsi casa. Era un om înalt şi îndesat cam în jur de 50 de ani, 
cu faţa tăbăcită de soare, vânt şi ploaie, şi al cărui păr 
începuse deja să incarunteasca. Omul purta în palmele sale 
late un Winchester pe care-l ţinea gata pentru mânuire. La o 
lungime de cal, depărtare de Harry Cooper, am tras de 
darlogi după care am alunecat din sea. 

— Călăresc pentru Curtea districtuală din Amarillo, i-am dat 
eu să înțeleagă, după care i-am relatat fermierului despre 
întâmplările din Wheeler. 

Nu mă intrerupse deloc si din nou îi aparura luminite de 
mânie în ochi. Pe fata sa se oglindea nedumerirea si uluiala. ` 

— Eu sunt numai de un an si jumatate aici in Sweetwater. In 
acest timp am avut zile grele, de teroare din partea celor de la 
Circle-M. Cowboyii lor mi-au taiat de nenumarate ori gardul, 
manandu-si vitele peste pamanturile mele cultivate, porumbul 
si graul calcandu-mi-le in picioare. Am suferit mari pierderi. 
Dar sa aflu acum ca vor pur si simplu sa ne infometeze... 

— Sunt aici tocmai pentru a împiedica asta, l-am lămurit eu. 
Pe moment însă Price îmi este ca o ghiulea legată de picior. În 
Wheeler nu-l puteam lăsa. Aş vrea să-l las în paza dumitale 
Cooper. De îndată ce lămuresc lucrurile, vin să-l iau. 

Cooper îl privi multă vreme pe şeful de echipaj, după care se 


pronunţă: 

— Ei da, poţi să-l laşi aici marshall. Imi face plăcere să-ţi pot 
fi de folos. 

— Mulţumesc, am spus, după care m-am întors înspre şeful 
de echipă şi l-am smuls din şea. 

Întorcându-mă înspre fermier, am întrebat: 

— Unde crezi că-i mai nimerit să-i leg catusele? Există în 
grajd vreo iesle din fier, care este ancorată solid de perete? 

— Există. Urmează-mă. 

— Mişcă-te, Price! am spus, indicându-i cu bărbia direcţia 
înspre care fermierul se îndreptase cu paşi mari. Şeful de 
echipă, se supuse. 


Capitolul VIII 


DOUĂ ORE MAI TÂRZIU, am tras de dârlogii calului meu, 
privind de pe o înălţime înspre clădirile ranchului Circle-M. 
De mult nu mai fusesem aici. Dave Griffith a ajuns 
administratorul ranchului numit nu cu mult timp în urmă de 
către PCC. Nu-l ştiam personal decât că avea vreo 45 de ani, 
şi că era foarte nerabdator şi categoric, fără scrupule, as 
putea spune. Clădirea ranchului era una mare, avea etaj, iar 
acoperişul era parţial din ţiglă şi parţial lemn. 

O scară exterioară ducea la un balcon care era tot atât de 
incapator ca şi faţada clădirii şi care dispunea de un acoperiş 
propriu. Era înconjurat de o balustradă lucrată artistic. 
Clădirea echipajului era o clădire joasă care adăpostea vreo 
30 de oameni care puteau dormi acolo. Partea dinspre curte 
număra vreo 15 ferestre. Se mai aflau acolo două grajduri 
uriaşe, un adăpost pentru fân, o serie de magazii sau silozuri, 
o remiză în care erau adăpostite cinci căruţe de diferite 
mărimi. În trei coralluri alăturate se găseau cam 150 de cai. 
Am zărit câteva ajutoare ale ranchului care executau diferite 
treburi. 

Întotdeauna exista câte ceva de făcut sau îmbunătăţit. 
Grajdurile şi boxele animalelor trebuiau păstrate în curăţenie, 
şi animalele de gospodărie, care dădeau lapte şi ouă, trebuiau 
şi ele îngrijite deci era deverul obişnuit al unei zile de muncă, 
ceea ce vizualizam eu de pe culmea de unde priveam. 

Eram neîncrezător. 

De fiecare dată când descindeam aici arestam pe câte un şef 
de echipaj, şi fireşte că acest lucru le displăcea din principiu 
celor din conducerea PCC. Acum mă întrebam ce l-o fi 
determinat pe Griffith să nu-şi trimită de îndată oamenii 
pentru a-l scoate din temniţă pe Andrew Price? Pleca oare 
marele boss al ranchului de la faptul că-l voi vizita chiar eu 
aici în fieful lui? Sau nu avea nevoie de martori în momentul 
când va fi să mă confrunt cu el şi oamenii lui? Nu toţi şefii de 
la PCC au fost întotdeauna atât de diplomaţi şi mereu au 
existat conflicte şi dusmanii între ranchurile PCC şi serifii 
Curţii Districtuale. 


Gândul că Griffith uza de data asta de o cu totul altă tactică 
declanşase în mine un sentiment inconfortabil de nesiguranţă, 
care semana chiar cu un soi de teamă. Se găsesc întotdeauna 
oameni care pentru un pumn de dolari execută treburile cele 
mai murdare. Şi pentru un glonte venit din spate, niciodată nu 
eşti pregătit. In acest ţinut poţi face un om să dispară, ca o 
picătură de ploaie într-un ocean. 

Calul de sub mine începu să danseze locului, ca şi cum 
scântei din neliniştea mea mi-ar fi cuprins şi bidiviul. L-am 
tras de dârlogi obligându-l să stea locului. Animalul pufăi şi 
fornăi pentru ca în cele din urmă să-şi dea capul pe spate şi să 
necheze. Acest nechezat se auzi până în curtea ranchului, 
astfel că mai multe ajutoare se opriră din lucrul lor şi 
începuseră să se uite în direcţia mea. M-am recules şi mi-am 
mânat calul înainte. După încă trei minute m-am oprit în faţa 
balustradei clădirii principale. 

Acum nici unul dintre ajutoarele ranchului nu-şi mai 
continua lucrul, şi erau mai mult de o jumătate de duzină, 
care se apropiară de mine din toate părţile. Din partea 
acestora nu aveam să mă tem de nimic. Erau oameni care 
pentru câţiva dolari îndeplineau muncile cele mai umilitoare 
şi care nu aveau desigur nimic de-a face cu masinatiunile 
diabolice ale celor din conducerea ranchului. 

Erau manati numai de curiozitate şi de nimic altceva. Din 
interiorul clădirii principale apărură patru cowboy, care aveau 
brâurile cu arme legate în jurul mijlocului, şi care mă priviră 
cu mine întunecate. Poate că printre ei se găsea vreunul sau 
altul care fusese prezent la reprezentatia pe care o dăduse 
Andrew Price la intrarea lui în oraş. 

Oricum nu recunoşteam nici un chip, dar şi aşa trebuia să 
tin sub strictă observaţie acest quartet. Am descălecat, mi-am 
legat calul de balustrada verandei, plecând să urc treptele, 
când unul dintre cei patru mă strigă: 

— Daca îl cauţi pe boss, marshall, ai ghinion. A plecat azi 
dimineaţă pentru a lua trenul de la Lubbock la Chicago, unde 
este convocată o conferinţă a PCC. 

— “Totuşi cineva trebuie să fii rămas ca să reprezinte 
interesele ranchului. 

— Reprezentantul sau este Andrew Price. 

— Acesta n-o poate face, am mârâit eu. Cineva trebuie sa 


aibă comanda aici la ranch în cazul că nici Griffith şi nici Price 
nu sunt prezenţi. 

Ajutoarele care trebăluiau la ranch se uitară înspre cei patru 
cowboy, care se apropiau domol de clădirea unde erau 
găzduit personalul. Erau mercenari, trăgători cu armele cu 
şase focuri şi care îşi ofereau serviciile în slujba cui dădea mai 
mult, şi care de regulă nu puneau întrebări. 

Cu fete aspre, lipsite de jenă, neaplecaţi înspre 
compromisuri, şi de cele mai multe ori oameni fără scrupule, 
care răspundeau oricărei provocări, şi nu cedau niciodată 
teren. M-am întors înspre ei. La trei paşi de mine se opriră, 
iar unul dintre ei mi se adresă: 

— Ai făcut degeaba drumul până la Circle-M, marshall. 

— Eşti cumva dumneata cel de-al treilea om care are ceva de 
spus în absenţa celor doi, Griffith şi Price? 

— Să spunem şi aşa. Numele meu este Cole Fenwick. Deci, 
ce te aduce la ranch? 

— Asta aş prefera să i-o spun mai degrabă lui Griffith. Când 
se întoarce de la Chicago? 

— Nu înainte de trei săptămâni, poate chiar patru. Chiar 
exact n-aş şti spune. 

— V-a trasat cumva misiunea de-a merge la Wheeler, pentru 
a vă socoti cu oamenii care simpatizează cu coloniştii? 

— Nu. Nici vorbă? Cum poţi spune asta? Nu avem nici o 
problemă cu coloniştii şi cu siguranţă nici cu locuitorii 
oraşului. 

— Numai că ieri seară s-a întâmplat pe dos, când Andrew 
Price şi câţiva dintre cowboy, voiau să-l cotonogească bine, pe 
Alvin Gill, proprietarul saloon-ului, numai pentru faptul că a 
vândut bere şi brandy, coloniştilor. 

— Am auzit si noi de asta. Price şi oamenii lui, care-l însoțeau 
nu aveau nici o comandă, pentru a-l trage pe Gill la 
răspundere. Griffith i-a concediat imediat pe cei şapte proşti. 
Şi în ceea ce-l priveşte pe Price, acesta va trebui să iasă 
singur pe spesele lui din încurcătură. 

Vorbitorul ridică numai din umeri. 

— Nu este problema ranchului Circle-M şi nici a lui Griffith. 

— Eu vad lucrurile exact pe dos, am spus eu pe o voce 
hotărâtă, mergând înspre gardul unde îmi legasem bidiviul şi 
avântându-mă în şea. Nu merge ca acum Griffith să-şi spele 


mâinile după treburile murdare făcute de oamenii săi. A 
ameninţat oraşul şi a fost de acord ca Price să-l rănească 
grav, până la mutilare, pe şeriful Newton. Cred că Price va 
rupe tăcerea, dacă va observa că ranchul Circle-M îl va lăsa în 
pană, părăsindu-l. Atunci o să revin, şi Griffith o să trebuiască 
să-mi dea socoteală. 

Individul rânji batjocoritor. 

— Te crezi prea puternic marshall. Şi asta nu este deloc 
sănătos. 

— Vrei să pariem? am spus, dând un sving calului care se 
puse în mişcare. 

Când am fost în afara ranchului am oprit, am descălecat, mi- 
am înşfăcat Winchesterul urcând o pantă de unde aveam o 
privelişte generoasă asupra ranchului. 

Nu mă înşelasem. Cei patru indivizi părăsiseră imediat 
ranchul călare. Animalele trebuiau să fii fost pregătite şi 
înşeuate în grajd, ceea ce-mi spunea că sosirea mea fusese 
aşteptată la ranch şi acum cei patru mă urmăreau pentru a 
pune capăt capitolului numit, Bill Logan. Deodată îmi dădu 
prin minte că Dave Griffith nu părăsise ranchul. Că el i-ar fi 
concediat pe cei 7 cowboy care-l insotisera pe Price era o altă 
gogoaşă, pe care desigur că mam inghitit-o din primul 
moment. De asemenea că, Price a acţionat de capul lui. 
Griffith îşi urmărea cu energie propriul ţel. Dacă le izbutea să 
mă înlăture din cale atunci putea trimite o parte din oamenii 
săi în oraş, în timp ce cu cealaltă parte se putea îndrepta 
înspre coloniştii de la Sweetwater. Era perfid şi viclean cât se 
poate, şi complet lipsit de scrupule. O mânie sălbatică, o 
hotărâre de fier, o determinare rece mă îndemna să pun capăt 
situaţiei, de-o manieră abruptă şi definitivă. Am alergat 
îndărăt la calul meu, m-am avantat in sea şi am început sa 
galopez între coline, străduindu-mă să las urme vizibile. În 
spatele unei înălţimi mi-am priponit armăsarul de un tufiş 
solid, iar cu arma în mână m-am postat de asemenea în 
spatele unui tufiş rămuros. 

La început am auzit galopul urmăritorilor mei după care 
trecură în spatele colinei. Le-am ieşit în faţă. Se opriră ca la o 
comandă nevăzută cu toţii. Copitele oprite brusc facura 
brazde adânci în solul nisipos, ridicând praful în sus. Indivizii 
actionara instantaneu ducându-şi mâinile la revolvere. 


Fi bine, nu aveam nici un motiv să-i mai crut, fiindcă ma 
urmăriseră hotărâți sa mă lichideze o data pentru totdeauna. 
Am tras de la şold, într-o succesiune nebună, fără milă şi fără 
şovăire. Cei atinsi zvacnira din sea pentru a se prăvăli jos 
după care au fost calcati în picioare de caii dezlantuiti. Două 
dintre animale trecură mai departe, celelalte două o porniră 
în lateral, nechezând de mama focului. 

Carabina mea amuti iar praful de puşcă se ridică, în aer. M- 
am uitat în direcţia celor patru siluete asigurându-mă că nici 
unul nu mai mişca, şi prin urmare nu mă mai pândea nici o 
primejdie din partea acestora. Am auzit un horcăit, şi m-am 
pus în mişcare. Unul dintre cei patru mai trăia dar moartea 
era pe urmele lui. A murit două minute mai târziu. 

Şi aceşti patru oameni, puteau fi puşi în contul lui Dave 
Griffith. De asta trebuia tras la răspundere. Am alergat la 
calul meu, l-am dezlegat, m-am aburcat în şea şi mi-am 
introdus Winchesterul în apărătoare. Eram mai hotărât ca 
niciodată dă-i vin de hac lui Griffith. 


Capitolul IX 


AM CĂLĂRIT ÎNSPRE RANCH ceea ce a provocat din nou 
oprirea lucrului de către ajutoarele angajate. Mă priveau 
aproape ingroziti, dar nimeni nu avu curajul să-mi iasă cu 
gânduri duşmănoase împotrivă. Pentru munca murdară 
ranchul Circle-M se folosea de o hoardă de mercenari, 
angajaţi, buni la tras cu arma din care numai cu puţin înainte 
i-am decimat oleacă. Am sărit de pe cal, am scos arma şi am 
urcat treptele verandei. Uşa casei era închisă. Cu o lovitură 
de picior am făcut să sara din tatani, am intrat în casă, 
găsindu-mă mai întâi în holul acesteia. 

Chiar în mijlocul holului era plasată o canapea lungă 
capitonată iar în spatele acesteia nişte scări duceau la primul 
etaj. Dave Griffith stătea chiar lângă cămin, iar în mâna lui 
dreaptă ţinea o armă Derringer cu două ţevi. In ochii acestuia 
se reflectau toate simtamintele nebunesti care-l dominau. M- 
am oprit un pas înaintea uşii am îndreptat ţeava Coltului 
înspre el trăgându-i piedica. 

— Lasă jos, arma Griffith, i-am ordonat eu. Nu ma obliga sa 
trag. 

— Ce vrei de la mine? mă întâmpină el cu gura mare. Cu ce 
drept ai pătruns aici şi... 

— În numele legii, dreptăţii şi ordinii, Griffith, l-am întrerupt 
eu. Jos arma! Unu... 

Stăpânul ranchului ridică mâna cu Derringerul sus, iar 


chipul i se crispă, fiind determinat să mă omoare. Am apăsat 
pe trăgaci, Coltul meu bubui, Griffith se aplecă în faţă iar gura 
i se strâmbă de parcă ar fi vrut să strige. In următorul 
moment se prabusi grămadă. Cu Coltul pregătit pentru o noua 
salvă m-am apropiat de el. 

După o scurtă examinare, m-am convins că era mort. N-am 
simţit nimic, nici satisfacţie nici triumf şi nici un alt sentiment 
omenesc. 


Capitolul X 


CÂND M-AM APROPIAT DE FERMA lui Cooper se 
întunecase. Nicăieri nu ardea vreo lumină. Mi-am mânat calul 
în curtea fermierului după care am fost apelat. M-am făcut 
recunoscut şi m-am mirat foarte tare când din toate clădirile 
învecinate apărură siluete fantomatice. Ţevile metalice ale 
armelor pe care le ţineau în mâini luceau mai la lumina 
stelelor. 

— Ai rezolvat ceva la Circle-M marshall? 

Am identificat vocea lui Harry Cooper şi am răspuns: 

— S-a ajuns la un schimb de focuri şi a trebuit să ucid patru 
dintre mercenarii ucigaşi ai lui Griffith. Şi acesta a murit 
împuşcat atunci când s-a opus arestării. Cine sunt oamenii 
ăştia? 

— Câţiva dintre colonişti. După ce ai părăsit ferma l-am 
trimis pe fiul meu să-i mobilizeze. Ne-am hotărât să te ajutăm, 
marshall. Acum însă după ce Griffith şi o parte dintre 
criminalii săi sunt morţi, nu mai este nimeni care să-ţi stea in 
cale, pentru a-l duce pe Price la AMARILLO. 

— Oricum ar ajunge acolo, am replicat eu. M-am dat jos din 
sea, unul dintre fermieri îmi tinu animalul, iar noi ceilalţi am 
intrat în casă, unde Cooper făcu lumină în bucătărie. 

Unul dintre colonişti a fost de părere: 

— Acum în Wheeler nimeni nu se va mai teme de mânia lui 
Griffith, dacă vrem să cumparam marfă. Poate că următorul 


şef care-i va lua locul lui Griffith va înţelege că noi coloniştii 
avem acelaşi drept la existenţă ca şi crescătorii de vite. La un 
moment dat va trebui să existe o relaţie de bună vecinătate 
între noi. 

Suna de parcă ar fi nutrit speranţe. Eu însă eram sceptic. 
Nu mi-am exprimat reticentele ci l-am întrebat pe Cooper 
unde puteam să dorm. Voiam ca a doua zi dimineaţa să fiu 
odihnit când voi porni cu Price înspre Amarillo, pentru ca 
acesta să-şi primească cuvenita pedeapsă. Chiar Price a spus- 
o: un om obosit îşi pierde jumătate din valoare. Ca să fiu doar 
jumătate din mine însumi, nu-mi puteam permite. 

PETE HACKETT 


PETE HACKETT, este numai 
unul dintre numeroasele 
pseudonime ale scriitorului 
german PETER HABERL, 
nascut la 2 septembrie 1949 in 
Weiden. Alte pseudonime ale 
aceluiasi autor: John Montana, 
Everett Jones, Peter Harris, Ken 
Harris, William Scott, Luis 
Lavayette, William T. Connor, 
John Custer, Jerry Cotton, Jack 
Slade si Steve Salomo. 

A inceput sa scrie westernuri 
in 1974, publicandu-si prima 
povestire la editura Marken. De 
atunci peste 300 de romane 
western, dintre care 114, pentru seria Texas Marshall. A mai 
scris peste 200 de romane politiste, printre care 101, Jerry 
Cotton, $i 42, Jerry Cotton de buzunar, din cele peste 3500 de 
Heften si Taschenbucher, scrise sub acest generic. 

Sub pseudonimul Pete Hackett a scris seria western: Der 
Kopfgeldjager, adică Vânătorul de recompense, precum si 
seria FBI - SPECIAL AGENT, OWEN BURKE. Mai jos 
prezentam cateva din copertele romanelor semnate de acest 
prolific şi talentat autor. 

1 9 VÂNĂTOARE DUPĂ CRIMINAL 
de Pete Hackett 

MARSHALL LOGAN ŞI TRĂDĂTORUL CĂLĂUL DIN TASCOSA 
de Pete Hackett de Pete Hackett 


